Maatalouden rakennetukijärjestelmän valmisteluryhmä

Asettaminen	
	Maa- ja metsätalousministeriö on tänään asettanut työryhmän valmistelemaan ehdotusta Manner-Suomen maatalouden rakennetukijärjestelmäksi vuosille 2007 - 2013.	

Toimikausi	
	1.3.2005 - 30.6.2006  	

Tausta	
	Maa- ja metsätalousministeriö on asettanut 30.12.2004 työryhmän valmistelemaan maa-seudun kehittämisen strategiaryhmän valmistelemaan kansallista strategiasuunnitelmaa maaseudun kehittämisohjelmien toimeenpanemiseksi ohjelmakaudella 2007 - 2013. Strategiaryhmän tehtävänä on kansallisen strategiasuunnitelman laatimisen lisäksi sovittaa eri valmisteluryhmissä valmistellut tukijärjestelmät Manner-Suomen maaseudun kehittämisohjelmaksi. Suomessa laaditaan kaksi maaseudun kehittämisohjelmaa: Manner-Suomen ja Ahvenanmaan maaseudun kehittämisohjelmat. Manner-Suomen maaseudun kehittämisohjelmaan sisältyvät kaikki vuonna 2005 annettavan neuvoston asetuksen Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen (komission ehdotus KOM(2004) 490 lopull.) mukaiset toimet, joita jäsenvaltio aikoo rahoituskaudella 2007 - 2013 sisällyttää ohjelmaan.	

Tehtävä	
	Maatalouden rakennetukijärjestelmän valmisteluryhmän tehtävänä on maatalouden investointi- ja nuorten viljelijöiden aloitustukijärjestelmien valmistelu seuraavalle ohjelmakaudelle 2007 – 2013. Valmisteluryhmän tulee työssään ottaa huomioon myös liittymissopimuksen artiklan 141 soveltamistarve ja -laajuus rakennetukitoimenpiteiden osalta. Valmisteluryhmän tulee myös valmistella esitys edellä mainittujen tukijärjestelmien seuranta- ja arviointijärjestelmästä.  

Valmisteluryhmän tulee tehdä esityksensä strategiaryhmässä valmisteltavan aikataulun mukaisesti.

Organisointi	
		Puheenjohtaja Carl-Gustav Mikander, maatalousneuvos, maa- ja metsätalousministeriö 	
			
		Jäsenet:	
		Sirpa Karjalainen, ylitarkastaja, maa- ja metsätalousministeriö 
Kari Ojala, maatalousylitarkastaja, maa- ja metsätalousministeriö	
		Katriina Pessa, vanhempi hallitussihteeri, maa- ja metsätalousministeriö 	
		Hannu Porkola, ylitarkastaja, maa- ja metsätalousministeriö 	
		Kati Suihkonen, budjettineuvos, valtiovarainministeriö 	
		Kallio Maarit, yritystutkija, Pirkanmaan työvoima- ja elinkeinokeskus 	
		Maria Swaljung, agronomi, Pohjanmaan työvoima- ja elinkeinokeskus 	
		Heikki Lehtonen, erikoistutkija, Maa- ja elintarviketalouden tutkimuskeskus MTT 	
		Perttu Pyykkönen, maatalousekonomisti, Pellervon taloudellinen tutkimuslaitos PTT 	
		Johan Åberg, tutkimuspäällikkö, Maa- ja metsätaloustuottajain Keskusliitto MTK ry 	
		Tage Ginström, toiminnanjohtaja, Svenska Lantbruksproducenternas Centralförbund SLC 	
		Sihteeri Markku Alm, projektipäällikkö, maa- ja metsätalousministeriö 	
		Sihteeri Esko Leinonen, ylitarkastaja, maa- ja metsätalousministeriö 	

Kustannukset ja rahoitus	
	Työryhmän jäsenten ja sen kuulemien asiantuntijoiden matkakustannukset korvataan valtion matkustussäännön mukaisesti. Matkakustannukset korvataan momentilta 30.90.21. Kukin ministeriö, viranomainen tai asianomainen taho vastaa työryhmän työhön osallistuvan henkilöstönsä muista menoista.	

	Maa- ja metsätalousministeri	Juha Korkeaoja	

	
	Hallitussihteeri	Katri Nuotio	

JAKELU	
	työryhmän puheenjohtaja, jäsenet ja sihteerit
kansliapäällikkö Vaittinen	

TIEDOKSI	
	valtiovarainministeriö
Pirkanmaan työvoima- ja elinkeinokeskus
Pohjanmaan työvoima- ja elinkeinokeskus
Maa- ja elintarviketalouden tutkimuskeskus MTT
Pellervon taloudellinen tutkimuslaitos PTT
Maa- ja metsätaloustuottajain Keskusliitto MTK ry
Svenska Lantbruksproducenternas Centralförbund SLC